टेस्ट ट्यूब में बुद्धि तैयार करने में जुटे हैं वैज्ञानिक  
वैज्ञानिकों ने काल्पनिक बुद्धि तैयार करने की दिशा में एक बड़ा कदम आगे बढ़ाया है। उन्होंने इस बार एक टेस्ट ट्यूब में बुद्धि सृजित की है।
वैज्ञानिकों ने काल्पनिक बुद्धि तैयार करने की दिशा में एक बड़ा कदम आगे बढ़ाया है। उन्होंने इस बार किसी रोबोट या सिलिकन चिप के रूप में नहीं, बल्कि एक टेस्ट ट्यूब में बुद्धि सृजित की है।  'कैलीफोर्निया इंस्टीट्यूट ऑफ टेक्नोलॉजी' (कैलटेक) के शोधकर्ताओं ने आपस में वार्तालाप करने वाले अणुओं का एक ऐसा सर्किट तैयार किया है, जो मानव मस्तिष्क की तरह अधूरे डीएनए पैटर्न पर आधारित यादों को याद रख सकते हैं।  'नेचर' पत्रिका के मुताबिक कैल्टेक के शोधकर्ता लुलु क्विन का कहना है, मस्तिष्क अविश्वसनीय है। यह हमें घटनाओं के प्रकारों की पहचान करने, यादें संजोने, निर्णय लेने और कार्य करने की अनुमति देता है।  अध्ययकर्ता क्विन ने कहा, इसलिए हमें लगा कि क्या भौतिक रूप से जुड़ी हुई तंत्रिका कोशिकाओं के नेटवर्क की बजाए आपस में क्रिया या वार्तालाप करने वाले अणुओं युक्त द्रव्य में मस्तिष्क जैसे लक्षण हो सकते हैं। शोधकर्ताओं का डीएनए के 112 अलग-अलग टुकड़ों से बनी चार कृत्रिम तंत्रिकाओं का तंत्रिका नेटवर्क दिमाग को पढ़ सकता है।  यह एक प्रकार का गेम है जिसमें एक रहस्यमी वैज्ञानिक को पहचानने की कोशिश की जाती है। शोधकर्ताओं ने इस तंत्रिका नेटवर्क को चार वैज्ञानिकों को पहचानने के लिए प्रशिक्षित किया है। इन वैज्ञानिकों में से प्रत्येक की पहचान चार प्रश्नों से की जाती है। काल्पनिक बौद्धिकता वाले जैवरासायनिक तंत्रों का दवाओं, रसायनशास्त्र और जीववैज्ञानिक शोध में महत्वपूर्ण इस्तेमाल हो सकता है।